**DĖL CENTRALIZUOTAI TEIKIAMŲ SND KAINŲ (**ŠILDYMUI IR KARŠTAM VANDENIUI RUOŠTI) **SUBSIDIJAVIMO KAVOLIŠKIO, KONSTANTINAVOS KAIMŲ IR OBELIŲ MIESTO GYVENTOJAMS**

**Aiškinamasis raštas**

Kavoliškio kaimo gyventojai pateikė raštą „Dėl suskystintų naftos dujų kainos Kavoliškio kaimo gyventojams“ (2018-11-08, GD-5.39-4149), kuriame reikalaujama suvienodinti UAB „Litermos“ SND kainą su kaina, kurią mokės Rokiškio miesto vartotojai.

Rokiškio rajono Obelių mieste, Kavoliškio ir Konstantinavos kaimuose gyventojams suskystintas naftos dujas (toliau – SND) centralizuotai tiekia uždaroji akcinė bendrovė „Literma“. Paslauga naudojasi 298 abonentai (planuojamas vartotojų skaičius 2019 m.).

UAB „Literma“ centralizuotai tiekiamų suskystintų naftos dujų kainos patvirtintos Valstybinėje kainų ir energetikos komisijoje 12 mėnesių nuo jų įsigaliojimo dienos.

Kainų palyginimas (pagal VKEK patvirtintas kainas) 2019 metams:

|  |  |  |  |  |  |
| --- | --- | --- | --- | --- | --- |
| ĮMONĖ | Kaina | | | | Pastaba |
| Pastovioji kainos dalis-mėnesinis mokestis [Eur/1 mėn] | Kintamoji kainos dalis  1 m³ dujų kaina, [Eur/m³] (su 21 proc. PVM) | 1 kWh kaina [ct/kWh] | **1 kWh** Kainos skirtumas lyginant su PE kaina |
| **UAB „LITERMA"** (SND tiekimas) | **11,63** | **1,92** | **6,87** | **7,81%** | Su 21 proc PVM |
| AB „SUSKYSTINTOS DUJOS" (SND tiekimas) | 4,04 | 1,79 | 6,40 | 0,00% | Su 21 proc PVM |
| AB „PANEVĖŽIO ENERGIJA" (šilumos tiekimas) |  |  | 6,36 | 0,00% | Su 9 proc PVM |

Pagal priimtą VKEK nutarimo „Dėl atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodikos patvirtinimo” redakciją vidutinis energijos sąnaudų normatyvas būstui šildyti pastatams, pastatytiems iki 1992 m., priklausomai nuo namo tipo - aukštų skaičiaus yra nuo 17,1 iki 26 kWh/m², maksimalus nuo 20,7 iki 36 kWh/ m². **Pasirenkame 30 kWh/ m² (**pagal 1999 m. VKEK nutarimą Nr. 30, buvo priimta skaičiuoti 34 kWh/ m²).

Kuro rūšių norminės sąnaudos: SND – 0,0783 Kg/ kWh; Pjūvenos, briketai - 0,2143 kg/kWh.

Normatyvinis dujų kiekis 1 m²-1,16 m³.

**PVZ:**

**Kavoliškyje.** Butas 70 m².

Šildymui 70 m²x30 kWh/ m²x0,0687 Eur/kWh=144 Eur. + 11.63=**155.63 Eur.**

Arba 70x30 = 2100 kWh : 28 kWh/m =75 m³; t. y. 75 m³x1.92 Eur/m³=144 Eur. (1m³=28 kWh).

**Iš viso 155,63 Eur.**

**Rokiškyje**. Butas 70 m².

Šildymui 70 m²x30 kWh/ m²x0,0636 Eur/kWh=133,56 Eur;

„Gyvatukas” - 160 kWh =10,18 Eur.

Šiluma su neprisk. vandens kiekiu – 20 kWh =1,27 Eur.

Aptarnavimo mok. = 0,97 Eur.

Karšto vandens ruošimas = 4,65 Eur/ m³x X(sunaudotas karšto vandens kiekis, pvz.3 m³) = 14 Eur.

**Iš viso = 160 Eur.**

**Išvada: išlaidos buto šildymui, maisto gaminimui ir karšto vandens ruošimui Rokiškio miesto bute ir Kavoliškio bute labai nežymiai skiriasi. Tai priklauso nuo sunaudoto karšto vandens kiekio, nuo temperatūros patalpose, nuo to, ar kaimynai šildosi ar kaimyninis butas visai nešildomas ir t.t.**

**I SIŪLYMAS.**

Subsidijuoti pastoviųjų dalių (UAB „Literma” ir AB „Suskystintos dujos”) skirtumą (pagal kavoliškėnų prašymą) kurį mokės Rokiškio miesto vartotojai, naudodami SND maisto ruošimui, nėra techninės galimybės, nes UAB „Literma” vartotojai neturi atskirų apskaitos prietaisų maisto ruošimui sunaudotų dujų kiekiuiapskaityti.

|  |  |  |  |  |
| --- | --- | --- | --- | --- |
|  | Vartotojų skaičius, vnt. | Pastovios dalies kainų skirtumas su PVM, Eur | Suma subsidijavimui mėn., Eur | **Subsidijavimo suma metams, Eur** |
| Pastovios dalies subsidijavimas lyginant su AB „Suskystintos dujos" | 298 | 7,59 | 2261,82 | **27141,84** |

**II SIŪLYMAS.**

Subsidijuoti kintamųjų dalių skirtumą, lyginant UAB „Literma” kintamos dalies kainas su AB „Suskystintos dujos “ kaina (1 eilutė) ir AB „Panevėžio energija” kaina (2 eilutė).

Detalesni skaičiavimai pateikiami pridedamame priede (excel lentelėje).

|  |  |  |  |  |  |
| --- | --- | --- | --- | --- | --- |
|  |  | 2019 m. planuojamas patiekti dujų kiekis gyventojams, kub.m. | 2019 m. planuojamas patiekti dujų kiekis gyventojams, kWh | Dujų kainų skirtumas su PVM | **Subsidijavimo suma metams, Eur** |
| 1. | Kintamos dalies subsidijavimas, lyginant su AB „Suskystintos dujos" | 37346 | 1045688 | 0,0047 | **4914,73** |
| 2. | Kintamos dalies subsidijavimas, lyginant su AB „Panevėžio energija" | 37346 | 1045688 | 0,0051 | **5333,01** |

**III SIŪLYMAS.**

Valstybinės kainų ir energetikos kontrolės komisijos gautame rašte „Dėl centralizuotai tiekiamų SND tiekimo užtikrinimo Rokiškio rajono savivaldybėje” (2018-11-12 GD-5.20-4183) pateikta, kad Komisijai kyla abejonių dėl tolimesnio UAB „Literma” veiklos tęstinumo bei gebėjimo užtikrinti nepertraukiamą SND tiekimą vartotojams. Komisija rekomenduoja Rokiškio rajono savivaldybei įvertinti visas galimas alternatyvas, susijusias su SND tiekimo veiklos užtikrinimu bei nepertaukiamu SND tiekimu esamiems vartotojams, jeigu bendrovė nebegalėtų vykdyti turimų įsipareigojimų.

Parengė Dovilė Pučinskienė